b'\n_START_ARTICLE_\nSunderland Association Football Club\n_START_SECTION_\nHist\xc3\xb2ria\n_START_PARAGRAPH_\nFundat l\'octubre de 1879 amb el nom de Sunderland & District Teacher\'s Association Football Club, el seg\xc3\xbcent any adopt\xc3\xa0 l\'actual nom. El primer camp fou el Blue House Field a Hendon. M\xc3\xa9s tard jug\xc3\xa0 a Ashbrooke i a Roker Park. El 1884 guany\xc3\xa0 el seu primer trofeu, la Durham Senior Cup. El 1884 el club quasi desaparegu\xc3\xa9 quan, a causa d\'una molt elevada incorporaci\xc3\xb3 de jugadors escocesos, un grup deix\xc3\xa0 el club i form\xc3\xa0 el Sunderland Albion. Malgrat tot, finalment el club que emerg\xc3\xad a la ciutat fou el Sunderland AFC. El 1890 la Football League escoll\xc3\xad al Sunderland per reempla\xc3\xa7ar l\'Stoke City a la lliga._NEWLINE_L\'equip romangu\xc3\xa9 a la m\xc3\xa0xima divisi\xc3\xb3 anglesa durant 68 anys, un gran r\xc3\xa8cord recentment superat per l\'Arsenal F.C.. Durant el per\xc3\xadode que comprengu\xc3\xa9 el final del segle XIX i l\'inici del XX fou un dels millors equips anglesos. Fou el primer club que aconsegu\xc3\xad guanyar tres t\xc3\xadtols de lliga (1892, 1893 i 1895) i va rebre el sobrenom de "l\'equip de tots els talents". El 1898 constru\xc3\xad l\'estadi de Roker Park amb capacitat per a 30.000 espectadors. Des del 1997 juga al modern Stadium of Light (Estadi de la Llum)._NEWLINE_El club ha mantingut hist\xc3\xb2ricament una gran rivalitat amb els seus ve\xc3\xafns del Newcastle United Football Club des del primer derbi jugat el 1898, disputant entre ells el conegut com a Derbi Tyne i Wear.\n_START_SECTION_\nColors\n_START_PARAGRAPH_\nEl Sunderland AFC vesteix samarreta vermella i blanca a ratlles verticals i pantal\xc3\xb3 negre.'